rejauldu/bengali-wikipedia huggingface dataset:
আইসিসি শীর্ষ ১০ টেস্ট বোলার  অবস্থান খেলোয়াড়ের নাম  রেটিং ১  প্যাট কামিন্স  ৯০৮ ২  রবিচন্দ্রন অশ্বিন  ৮৬৫ ৩  টিম সাউদি  ৮২৪ ৪  জোশ হজলউড  ৮১৬ ৫  নিল ওয়াগনার  ৮১০ ৬  কাগিসো রাবাদা   ৭৯৮ ৭  স্টুয়ার্ট ব্রড  ৭৯৩ ৮  জেমস অ্যান্ডারসন  ৭৮৩ ৯  মিচেল স্টার্ক  ৭৪৪ ১০  জেসন হোল্ডার  ৭৪০   আরও দেখুন   টেমপ্লেট:আইসিসি দলীয় র‌্যাঙ্কিং  টেমপ্লেট:আইসিসি শীর্ষ টেস্ট ক্রিকেটার  টেমপ্লেট:আইসিসি শীর্ষ ওডিআই ক্রিকেটার  টেমপ্লেট:আইসিসি শীর্ষ টি২০আই ক্রিকেটার  টেমপ্লেট:আইসিসি শীর্ষ টেস্ট ব্যাটসম্যান  টেমপ্লেট:আইসিসি শীর্ষ টেস্ট অল-রাউন্ডার  টেমপ্লেট:আইসিসি টেস্ট চ্যাম্পিয়নশিপ র‌্যাঙ্কিং  টেমপ্লেট:আইসিসি ওডিআই চ্যাম্পিয়নশিপ র‌্যাঙ্কিং  টেমপ্লেট:আইসিসি টি২০আই চ্যাম্পিয়নশিপ র‌্যাঙ্কিং  বিষয়শ্রেণী:ক্রিকেট টেমপ্লেট
সাইমন আনোয়ার বাট (; জন্ম: ১৫ মার্চ ১৯৭৯) হলেন সংযুক্ত আরব আমিরাত জাতীয় ক্রিকেট দলের প্রাক্তন ক্রিকেটার।http://www.espncricinfo.com/ci/content/player/43121.htmlhttp://cricketarchive.com/Archive/Players/45/45085/45085.html তিনি একজন ডানহাতি ব্যাটসম্যান হিসেবে খেলে থাকেন। এছাড়াও তিনি দলের প্রয়োজনে মাঝেমধ্যে ডানহাতি মিডিয়াম ফাস্ট বোলিংও করে থাকেন।  খেলোয়াড়ী জীবন আনোয়ার তার একদিনের আন্তর্জাতিক ম্যাচে অভিষেক ঘটে স্কটল্যান্ড ক্রিকেট দলের বিরুদ্ধে ১ ফেব্রুয়ারি ২০১৪ সালে। পরবর্তী মাসেই তার টুয়েন্টি২০ আন্তর্জাতিক ম্যাচে নেদারল্যান্ড দলের বিরুদ্ধে অভিষেক হয়। তার অভিষেক টি২০ আন্তর্জাতিক ম্যাচে তিনি অসাধারণ একটি ইনিংস উপহার দেন, যেখানে তিনি মাত্র ১৯ বলে ৩২ রান করেন।http://www.espncricinfo.com/ci/engine/match/682903.html   ক্রিকেট বিশ্বকাপ  আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য আনোয়ার-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ডের বিপক্ষে অনুষ্ঠিত খেলায় তিনি শতরান করার গৌরব অর্জন করেন। নিজস্ব ব্যক্তিগত সর্বোচ্চ ১০৬ রান করেন মাত্র ৮৩ বলে যা বিশ্বকাপের কোন খেলায় প্রথম আমিরাতি ক্রিকেটার হিসেবে প্রথম শতরান। এছাড়াও, আমজাদ জাভেদকে সাথে নিয়ে বিশ্বকাপের ইতিহাসে ৭ম উইকেট জুটিতে ১০৩-রানের নতুন রেকর্ড গড়েন। তার এ অসাধারণ কৃতিত্ব স্বত্ত্বেও সংযুক্ত আরব আমিরাত দল মাত্র ২ উইকেটের ব্যবধানে পরাজিত হয়।   তথ্যসূত্র    বহিঃসংযোগ       বিষয়শ্রেণী:আমিরাতি ক্রিকেটার বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:শিয়ালকোট থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:সার্ভিস ইন্ডাস্ট্রিজের ক্রিকেটার বিষয়শ্রেণী:শিয়ালকোটের ক্রিকেটার বিষয়শ্রেণী:শিয়ালকোট স্ট্যালিয়ন্সের ক্রিকেটার বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
আওয়ামী লীগ (মিজান) বাংলাদেশের একটি রাজনৈতিক দল ছিল। এর নিবন্ধিত নাম ছিল আওয়ামী লীগ।   ১৫ আগস্ট ১৯৭৫ সালের অভ্যুত্থানের পরে ১৯৭৬ সালে বাংলাদেশ আওয়ামী লীগকে পুনর্জীবিত করা হয়। কিন্তু দলের নেতৃত্ব নিয়ে ক্রমশ কোন্দল চলতে থাকে। ১৯৭৮ সালের মার্চে দলটি বহুদলীয় গণতন্ত্র নাকি একদলীয় রাজনীতি অনুসরণ করবে তা নিয়ে বিতর্ক শুরু হয়। একই বছরে দলীয় সভাপতি নির্বাচনে আব্দুল মালেক উকিল নির্বাচিত হোন, অন্যদিকে একদলীয় শাসনব্যবস্থার প্রতি মিজানুর রহমান চৌধুরীর বিরোধিতা দলের অভ্যন্তরে দ্বন্দ্বের কারণ হয়। ১২ আগস্ট ১৯৭৮ সালে দলীয় দ্বন্দ্বের মধ্যে বাংলাদেশ আওয়ামী লীগ নেতা মিজানুর রহমান চৌধুরী নতুন একটি পৃথক আহবায়ক কমিটি ঘোষণা করেন। তিনি অভিযোগ করেছিলেন যে দ্বন্দ্বের কারণ ছিল দলের মধ্যে একদলীয় শাসনব্যবস্থা বিশিষ্ট বাংলাদেশ কৃষক শ্রমিক আওয়ামী লীগের সমর্থক এবং বহুদলীয় রাজনীতির সমর্থকদের সহাবস্থান। তিনি দাবি করেছিলেন যে মূল দলের কেন্দ্রীয় কার্যনির্বাহী কমিটির অন্তত ২০-২২ জন তার সিদ্ধান্তকে সমর্থন দিয়েছেন। এতে করে তখন বাংলাদেশ আওয়ামী লীগ দুটি ভাগে বিভক্ত হয়ে মিজান ও মালেক নেতৃত্বাধীন আওয়ামী লীগ গঠিত হয়। ৩-৫ নভেম্বর ১৯৭৮ সালে মিজান নেতৃত্বাধীন আওয়ামী লীগের অনুষ্ঠিত কাউন্সিলে পূর্ণাঙ্গ দলীয় কমিটি ঘোষিত হয় যেখানে মিজানুর রহমান চৌধুরীকে সভাপতি, মোহাম্মদ ইউসুফ আলী সাধারণ সম্পাদক, মহিউদ্দিন আহমেদ ও মুজাফফর হোসেন পল্টুকে যুগ্ম আহ্বায়ক এবং নূরে আলম সিদ্দিকীকে সাংগঠনিক সম্পাদক করা হয়েছিল। ১৯৭৯ সালের সাধারণ নির্বাচনে দলটি অংশগ্রহণ করে দুটি আসন জয়লাভ করে। সেই নির্বাচনে দলটির মার্কা ছিল 'মই'। ১৯৮৪ সালে মিজান নেতৃত্বাধীন দলটি আ ফ ম আহসানউদ্দিন চৌধুরীর প্রতিষ্ঠিত জনদলে একীভূত হয়।  তথ্যসূত্র  বিষয়শ্রেণী:বাংলাদেশের বিলুপ্ত রাজনৈতিক দল বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:১৯৮৪-এ বাংলাদেশে বিলুপ্ত বিষয়শ্রেণী:১৯৭৮-এ প্রতিষ্ঠিত রাজনৈতিক দল বিষয়শ্রেণী:১৯৮৪-এ বিলুপ্ত রাজনৈতিক দল
কুরাসাও ফুটবল অ্যাসোসিয়েশন (, ; এছাড়াও সংক্ষেপে সিভিবি নামে পরিচিত) কুরাসাওয়ের ফুটবলের নিয়ন্ত্রক সংস্থা ছিল। এই সংস্থাটি ১৯২১ সালে প্রতিষ্ঠিত হয়েছিল। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করেছিল তবে ১৯৪১ সালে তাদের সদস্যপদ বাতিল হয়ে গিয়েছিল। অতঃপর ১৯৪৬ সালে সংস্থাটি পুনরায় ফিফার সদস্যপদ লাভ করেছিল, যার সাথে সংস্থাটি বিলুপ্ত হওয়ার পূর্ব পর্যন্ত সংযুক্ত ছিল। এই সংস্থার সদর দপ্তর কুরাসাওয়ে ছিল। এই সংস্থাটি ১৯৫৮ সালের ৫ই সেপ্টেম্বর তারিখে নেদারল্যান্ডস এন্টিলস ফুটবল ইউনিয়ন গঠিত হওয়ার মাধ্যমে বিলুপ্ত হয়েছে।  এই সংস্থাটি কুরাসাওের পুরুষ দলের সকল কার্যক্রম পরিচালনা করতো।  তথ্যসূত্র  বিষয়শ্রেণী:কুরাসাও ফুটবল অ্যাসোসিয়েশন বিষয়শ্রেণী:১৯২১-এ কুরাসাওয়ে প্রতিষ্ঠিত বিষয়শ্রেণী:১৯২১-এ প্রতিষ্ঠিত ক্রীড়া সংস্থা বিষয়শ্রেণী:কুরাসাওয়ের ক্রীড়া নিয়ন্ত্রণ সংস্থা বিষয়শ্রেণী:কুরাসাওয়ের ফুটবল পরিচালনা পরিষদ
মাওলানা মুহাম্মদ সরফরাজ খান সফদার (, ১৯১৪ - ৫ মে ২০০৯) একজন পাকিস্তানি ইসলামী পণ্ডিত, লেখক এবং গবেষক ছিলেন।    প্রাথমিক জীবন   সরফরাজ খান সাফদার মানসেহরায় নূর আহমদ খান ইবনে গুল আহমদ খানের ঔরসে জন্মগ্রহণ করেন। তিনি প্রথমে নিজের শহর মানসেহরায় মাওলানা গোলাম গাউস হাজারভীর অধীনে পড়াশোনা করেন। ১৯৩৯ সালে তিনি তার ভাই সুফি আবদুল হামিদ সওতীর সাথে দারুল উলূম দেওবন্দে গমন করেন এবং হুসাইন আহমদ মাদানির অধীনে হাদীস অধ্যয়ন করেন।  সম্মানসূচক উপাধী 'সাফদার' বা 'সাফ-দার' - আরবী 'সফফুন' শব্দ থেকে উদ্ভূত, অর্থ; "যে সারি ভঙ্গ করে"। এটি হুসাইন আহমদ মাদানী,  মাওলানা আহমদুর রহমান,মাওলানা ওয়ালী হাসান টনকি,মাওলানা মুহাম্মদ ইউসুফ লুধিয়ানভী,মাওলানা নিজামুদ্দিন শামজাই,মাওলানা মুহাম্মদ জামিল খান,মাওলানা মোহাম্মদ জার ওয়ালী খান, মুফতি মুহাম্মদ নায়ীম ও মাওলানা মুহাম্মদ আসলাম শায়েখপুুুরী প্রদত্ত ।  লিখিত বইসমূহ আল কালামুল মুুুফীদ ফী আসবাতিত তাকলীদ  (الكلام المفيد في إثبات التقليد)  আল মিনহাজুল ওয়াজীহ  (المنهاج الوضيح)  তাউযীহুল মারাম ফী নুুুজূলুল মাসীহ (আ:) (التوضيح المرام في نزول مسيح عليه السلام)  আল কালামুুুল হাভী ফী তাহকীকুল ইব্রাহীম আত্ তাহাভী (الكلام الحوي في تحقيق ابراهيم الطحاوي)  আল মাসলাকুল মনসুর ফী কিতাবিল মাসতূর (المسلك المنصور في كتاب المسطور)  ইতমামুল বুরহান ( إتمام البرهان)  রাহে হেদায়েত (راهِ هداية)  ইরশাদুশ শীয়া (ارشاد الشيعه)  ঈসাইয়্যাত কা পাসে মানজার (عيسائيت  كاپاس منظر)  হুকুুমুয জিকির বিয যাহার (حکوم الذکر بالظهر)  আশ শিহাবুুুুল মুবীন (الشهاب المبين)  মৃত্যু ২০০৯ সালের ৫ মে তিনি মৃত্যু বরণ করেন এবং তাঁর নিজ শহরে তাকে দাফন করা হয়। তাঁর জানাজায় দুই লক্ষেরও বেশি লোক উপস্থিত হয়েছিল।  আরও দেখুন   দেওবন্দি ব্যক্তিত্বের তালিকা  তথ্যসূত্র  বহিঃসংযোগ হযরত মাওলানা সরফরায খান ছফদর রাহ. (১৩৩৩হি. (আনুমানিক) -১৪৩০হি. )  বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:১৯১৪-এ জন্ম বিষয়শ্রেণী:২০০৯-এ মৃত্যু বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:মনসেহরা জেলার ব্যক্তি বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:মুসলিম ধর্ম প্রচারক
ডের প্রলেটারিয়র  ১৯১৯ সালের জুলাই থেকে ১৯৪০ সালের মধ্যে লুক্সেমবার্গে প্রকাশিত একটি সাপ্তাহিক সংবাদপত্র।  এটি লাক্সেমবার্গের ট্রেড ইউনিয়ন কমিশনের কেন্দ্রীয় অঙ্গ।  এটি পূর্বের সংবাদপত্রগুলি ডাই ভোকসটিম্মে এবং ডের গেয়ের্কচ্যাপ্টলারকে প্রতিস্থাপন করেছে।   দ্বিতীয় বিশ্বযুদ্ধের পরে, ডের প্রলেটারিয়রকে আরবেচের জায়গায় প্রতিস্থাপন করা হয়েছিল।    তথ্যসূত্র   বিষয়শ্রেণী:লুক্সেমবুর্গের বিলুপ্ত সংবাদপত্র বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:১৯১৯-এ প্রতিষ্ঠিত সংবাদপত্র বিষয়শ্রেণী:সমাজতান্ত্রিক সংবাদপত্র
ঈসা খাঁ জমিদার বাড়ি বাংলাদেশ এর নারায়ণগঞ্জ জেলার সোনারগাঁও উপজেলায় অবস্থিত এক ঐতিহাসিক জমিদার বাড়ি।   ইতিহাস  ১৬০০ শতাব্দীর দিকে ২৭৪০০ বর্গফুট জায়গার উপর ঈশা খাঁ এই জমিদার বাড়িটি প্রতিষ্ঠা করেন। যা স্থানীয়ভাবে বড় সরদার বাড়ি নামে পরিচিত। ঈসা খাঁ ছিলেন বাংলার স্বাধীন বারো ভূঁইয়া বা জমিদারদের প্রধান জমিদার। তার শাসনামলে বর্তমান সোনারগাঁও এলাকাটি ছিল বাংলার রাজধানী। মূলত এই সোনারগাঁও নামটি তার স্ত্রীর নামানুসারেই নামকরণ হয়। ভারত উপমহাদেশে যখন সম্রাট আকবর শাসন করতেন তখন তিনি বাংলায়ও বিজয় লাভ করেন। যার পরিপ্রেক্ষিতে ঈসা খাঁর বাংলার একচ্ছত্র ক্ষমতা কমতে থাকলো। তবে সম্রাট আকবর বারবার চেষ্টা করেও ঈসা খাঁর কাছ থেকে পুরো বাংলার শাসন নিতে পারেননি। একবারও ঈসা খাঁকে সম্রাট আকবর হারাতে পারেননি। ঈসা খাঁর শাসনামলেই নারায়ণগঞ্জের ঐতিহাসিক পানাম নগরসহ আরো দুটি সুন্দর নগরি প্রতিষ্ঠিত হয়েছিল।   অবকাঠামো  জমিদার বাড়ির মূল ভবনটি ৮৫টি কক্ষের দ্বিতল বিশিষ্ট্য ছিল। পুরো বাড়িটি বাহারী নকশা, টাইলস ও মার্বেল পাথর দিয়ে সাজানো হয়েছিল।    বর্তমান অবস্থা  দীর্ঘদিন অযত্ন ও অবহেলায় পড়ে থাকায় বাড়ির বিভিন্ন অংশের প্লাস্টার ধসে পড়ছিল। যা পরবর্তীতে কোরিয়ান কোম্পানি ইয়াংওয়ান প্রায় ২০ কোটি টাকা খরচ করে বাড়িটির পূর্বের রূপ ফিরিয়ে আনে। সংস্কার করায় বাড়িটি বর্তমানে ঠিক পূর্বের ন্যায় বেশ ভালো অবস্থায় আছে।   তথ্যসূত্র   বিষয়শ্রেণী:নারায়ণগঞ্জ জেলার দর্শনীয় স্থান বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান বিষয়শ্রেণী:জমিদার বাড়ি
{{উৎস : ঘুরে আসুন বারদী : দেওয়ান সামছুর রহমান,  দৈনিক যুগান্তর, ঘরে বাইরে পাতা, ১৯ সেপ্টেম্বর ২০১৭, মঙ্গলবার }} প্রাচীন বাংলার রাজধানী ও এক সময়ের সমৃদ্ধশালী জনপদ সোনারগাঁ। বারদী ইতিহাসখ্যাত সোনারগাঁয়ের প্রসিদ্ধ একটি গ্রাম। বর্তমানে সোনারগাঁয়ের দশটি ইউনিয়নের একটি হল বারদী ইউনিয়ন। বাংলার বার ভূঁইয়ার অন্যতম ঈশা খাঁর রাজধানী সোনারগাঁ, সম্রাট আকবরের শাসনামলে। আর ইলিয়াস শাহী শাসনামলের ইতিহাসখ্যাত নায়ক সুলতান গিয়াসউদ্দীন আযম শাহের স্বর্ণযুগের সোনারগাঁ এদেশের ইতিহাসে স্থায়ীভাবে আসন পাওয়া ইতিহাস সমৃদ্ধ একটি স্থান। যেখানে ছড়িয়ে-ছিটিয়ে রয়েছে অসংখ্য ঐতিহ্যবাহী স্থান, স্থাপনা ও নিদর্শ,যা কিনা প্রাচীন বাংলার ইতিহাস বহন করছে। সোনারগাঁয়ের এমনই একটি উল্লেখযোগ্য স্থান বারদী। চারদিকে নদীবেষ্ঠিত সোনারগাঁয়ের বিশাল অঞ্চলের পূর্ব প্রান্তে মেঘনা নদীর উত্তর পাশে যে অঞ্চল অবস্থিত, তারই নাম বারদী। পানিপথের কারণে সেই প্রাচীনকাল হতেই সোনারগাঁয়ের প্রসিদ্ধ গ্রাম বারদী।  ইতিহাস ব্রিটিশ শাসনামলে হিন্দু নাগ জমিদারদের দোর্দণ্ড প্রতাপের কেন্দ্রস্থল ছিল বারদী। বারদী আজ অবহেলিত হলেও এক সময় যে বেশ সমৃদ্ধ ছিল, তা বিভিন্ন জমিদার বাড়ির ধ্বংসাবশেষ, ইমারতের গায়ে বিভিন্ন স্থাপত্যকর্ম, পুরনো আমলের দীঘি, পুকুরপাড়ের শেওলা ধরা, ইট ধসে পড়া শান বাঁধানো ঘাট প্রভৃতি দেখে সহজেই অনুমান করা যায়। বর্তমান বারদীর নাগপাড়ায় পুরনো আমলের যেসব ইমারতের ধ্বংসাবশেষ দেখতে পাওয়া যায়, তাতে অনুমান করা যায়- এসব ইমারত শতবর্ষেরও অনেক পুরনো। সিকদার শাহ এবং তার পুত্র গিয়াসউদ্দীন আযম শাহের অনেকগুলো মুদ্রা সোনারগাঁয়ের মোয়াজ্জমাবাদ টাঁকশাল থেকে মুদ্রিত হয়েছিল। বর্তমান বারদীর ব্যাপক পরিচিতি হিন্দু ধর্মাবলম্বীদের সাধক পুরুষ শ্রীশ্রী লোকনাথ ব্রহ্মচারীর আশ্রমের কল্যাণে। প্রতিদিন শত শত হিন্দু দূর-দূরান্ত থেকে এসে বারদীতে উপস্থিত হয় পুণ্য লাভের আশায়। বারদীতে অত্যন্ত প্রাচীন হিন্দুদের দুটি মঠও রয়েছে। উপমহাদেশের প্রখ্যাত কমিউনিস্ট নেতা ও পশ্চিমবঙ্গের সাবেক মুখ্যমন্ত্রী প্রয়াত জ্যোতিবসুর পৈতৃক বাড়ি এই বারদীতে। বারদীর অতীত ইতিহাস গৌরবময়। ইতিহাস আর ঐতিহ্যে সমৃদ্ধ প্রাচীন বাংলার রাজধানী সোনারগাঁয়ের সমৃদ্ধ জনপদ বারদী।  লোকনাথ ব্রহ্মচারীর আশ্রম বর্তমান বারদীর ব্যাপক পরিচিতি সনাতন ধর্মাবলম্বীদের সাধক পুরুষ শ্রীশ্রী লোকনাথ ব্রহ্মচারীর আশ্রমের কারণে। এ মহাপুরুষ আজ থেকে প্রায় দেড়শ’ বছরের অধিক সময় আগে বারদীতে এসে আসন তৈরি করেন। প্রতিদিন শত শত ভক্ত পুণ্য লাভের আশায় দূরদূরান্ত থেকে বারদীতে আসেন। আর ব্রহ্মচারীর তিরোধান দিবস ১৯ জ্যৈষ্ঠ উপলক্ষে হাজার হাজার সনাতন ধর্ম অবলম্বীর মিলনমেলায় পরিণত হয় বারদী। শুধু দেশ নয় ভারত কিংবা নেপাল থেকেও ভক্তরা আসেন, বারদীতে। আশ্রমের দক্ষিণ পাশে ইউনিয়ন পরিষদের সামনে বিশাল মাঠ আর উত্তর পাশে এর কোলঘেঁষে বয়ে চলেছে ছাগল বামনী নদী।  বিষয়শ্রেণী:সোনারগাঁও উপজেলার ইউনিয়ন
thumb|Phaethon aethereus লালঠোঁটি বিষুবীয়া (Phaethon aethereus) হলো একটি গ্রীষ্মমণ্ডলীয় বিষুবীয়া পাখি, গ্রীষ্মমণ্ডলীয় মহাসাগরের সাথে ঘনিষ্ঠভাবে সম্পর্কিত তিনটি সামুদ্রিক পাখিপ্রজাতির মধ্যে একটি এবং এটি বোটসওয়াইন পাখি নামেও পরিচিত। thumb|right|Red-tailed tropicbird at Midway Atoll  আচরণ সমুদ্রের উপর দিয়ে উড়ে যাওয়ার সময় লালঠোঁট বিষুবীয়া  গতিতে উড়তে পারে সমুদ্রের ন্যূনতম   ওপর দিয়ে ভ্রমণ করছে। এরা দাঁড়াতে পারে না এবং হাঁটায়ও পারদর্শী নয়। এদের পালকগুলো জলরোধী এবং পানিতে অডুবনীয়।  মানুষের সাথে সম্পর্ক বার্মুডায় আদিবাসী নয় এমন একটি পাখি লালঠোঁটি বিষুবীয়ার ছবি বারমুডিয়ান ৫০ ডলারে ছাপানোকে একটি ত্রুটি বা ভুল হিসেবে দেখানো হয়েছিল এবং পরবর্তীতে বারমুডায় পাওয়া যায় এমন একটি সাদা-লেজযুক্ত ট্রপিকবার্ড দ্বারা ২০১২ সালে প্রতিস্থাপন করা হয়েছিল।   তথ্যসূত্র   বিষয়শ্রেণী:কেপ ভার্দের পাখি বিষয়শ্রেণী:মধ্যপ্রাচ্যের পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
চুড়াইন ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন।    আয়তন ও জনসংখ্যা  গ্রামের সংখ্যা: ১৬টি মৌজার সংখ্যা: ৮টি মোট জনসংখ্যা: ২০০৯ সালের আদমশুমারি অনুযায়ী মোট জনসংখ্যা প্রায় ২৫,০৫০ জন।   শিক্ষা  সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৬৫.২০%। শিক্ষা প্রতিষ্ঠান: সরকারী প্রাথমিক বিদ্যালয়: ০৭টি বে-সরকারী প্রাথমিক বিদ্যালয়: ০১টি উচ্চ বিদ্যালয়: ০৩টি মাদ্রাসা: ০২টি।   জনপ্রতিনিধি  বর্তমান চেয়ারম্যান: মোঃ আব্দুল জলিল। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালডাঃ মজিবর রহমান১৯৬১-১৯৬২মোঃ সেরাজুল হক বেপারী১৯৬৩-১৯৬৪আব্দুল মান্নান১৯৬৫-১৯৬৯তহশীলদারের উপর ন্যাস্ত১৯৭০-১৯৭১এম.এ. মান্নান১৯৭২-১৯৭৬আব্দুল মান্নান১৯৭৭-১৯৮২আব্দুল খালেক মন্টু১৯৮৩-১৯৮৭মোঃ নুরুল ইসলাম১৯৮৮-১৯৯২মোঃ বদিউল আলম সহিদ১৯৯৩-১৯৯৭মোঃ আব্দুল জব্বার ভূইয়া১৯৯৮-২০০২মোঃ বদিউল আলম সহিদ২০০৩-২০১১মোঃ আবু সাইদ২০১১-২০১৬ গ্রামসমূহের নাম কামারখোলা, গোবিন্দপুর, চানহাটি, চৌড়াহাটি, দূর্গাপুর, পাইকশা, পূর্ব চুড়াইন, পশ্চিম চুড়াইন, পূর্ব মুন্সীনগর, পশ্চিম মুন্সীনগর, মদন খালী, মরিচপট্টি, মুসলেমহাটি , সোনাতলা, সোনাহাজরা, সংকরখালী।   আরও দেখুন   ঢাকা জেলা  নবাবগঞ্জ উপজেলা   তথ্যসূত্র    বহিঃসংযোগ  ওয়েবসাইট   বিষয়শ্রেণী:নবাবগঞ্জ উপজেলার ইউনিয়ন
থাম্ব|যুক্তরাষ্ট্রের মিয়ামিতে ভোটার নিবন্ধন কার্যক্রমের অংশ, ‘গো ভোট মিয়ামি’ নির্বাচনী ব্যবস্থায়, ভোটার নিবন্ধন (বা তালিকাভুক্তি) হল এমন প্রয়োজনীয়তা যে অন্যথায় ভোট দেওয়ার যোগ্য ব্যক্তিকে অবশ্যই একটি ভোটার তালিকায় নিবন্ধন (বা তালিকাভুক্ত) করতে হবে, যা সাধারণত ভোট দেওয়ার অধিকার বা অনুমতি পাওয়ার পূর্বশর্ত।  এখতিয়ারের মধ্যে নিবন্ধন পরিচালনার নিয়ম পরিবর্তিত হয়।  অনেক বিচারব্যবস্থায়, নিবন্ধন হল একটি স্বয়ংক্রিয় প্রক্রিয়া যা নির্বাচনের দিন আগে একটি সাধারণ-ব্যবহারের জনসংখ্যা রেজিস্ট্রি থেকে একটি এলাকার বাসিন্দাদের ভোট দেওয়ার বয়সের বাসিন্দাদের নাম বের করে সম্পাদিত হয়। অন্যদের ক্ষেত্রে, নিবন্ধনের জন্য একজন যোগ্য ভোটারের দ্বারা আবেদন করা এবং নিবন্ধিত হওয়ার প্রয়োজন হতে পারে। ব্যক্তিরা যখন বাসস্থান পরিবর্তন করে বা অন্যান্য প্রাসঙ্গিক তথ্য পরিবর্তন করে তখন তারা পুনরায় নিবন্ধন করতে বা নিবন্ধনের বিবরণ আপডেট করতে পারে।  কিছু ব্যবস্থায় "নির্বাচনের দিন নিবন্ধন" আছে এবং অন্যদের নিবন্ধনের প্রয়োজন হয় না, বা ভোট দেওয়ার সময় ভোট দেওয়ার অধিকারের প্রমাণের প্রয়োজন হতে পারে। ব্যবস্থায়, যেখানে নিবন্ধন বাধ্যতামূলক নয়, অন্যথায় ভোটারদের নিবন্ধনের জন্য যোগ্য ব্যক্তিদের উত্সাহিত করার জন্য একটি প্রচেষ্টা করা যেতে পারে, যাকে ভোটার নিবন্ধন ড্রাইভ বলা হয়।  যেসব দেশে আবাসিক নিবন্ধন বাধ্যতামূলক, সেখানে ভোটার নিবন্ধন সাধারণত বিদ্যমান থাকে না, যেহেতু ভোটারের যোগ্যতা আবাসিক নিবন্ধন থেকে নির্ধারণ করা যেতে পারে।  এমনকি যেসব দেশে নিবন্ধন করা ব্যক্তির দায়িত্ব, সেখানেও অনেক সংস্কারক ভোটারদের উপস্থিতি বাড়ানোর জন্য, প্রয়োজনীয় ফর্মগুলির একটি বিস্তৃত প্রাপ্যতা বা আরও বেশি জায়গা যেখানে তারা নিবন্ধন করতে পারে সেখানে প্রক্রিয়ার আরও সহজতার জন্য যুক্তি দেন। মার্কিন যুক্তরাষ্ট্র, উদাহরণস্বরূপ, ১৯৯৩ সালের জাতীয় ভোটার নিবন্ধন আইন ("মোটর ভোটার আইন") এবং অনুরূপ আইনগুলির জন্য রাজ্যগুলিকে মোটর গাড়ি বিভাগের (ড্রাইভার লাইসেন্স অফিস) পাশাপাশি অক্ষমতা কেন্দ্র, পাবলিক স্কুল এবং পাবলিক লাইব্রেরিগুলিতে ভোটার নিবন্ধনের প্রস্তাব দিতে হবে। যাতে সিস্টেমে আরও অ্যাক্সেস অফার করে। রাজ্য কর্তৃপক্ষকেও মেইল-ইন ভোটার নিবন্ধন গ্রহণ করতে হবে। অনেক ব্যবস্থায়ও অনলাইন নিবন্ধন অফার করে।  বিষয়শ্রেণী:ভোটার নিবন্ধন বিষয়শ্রেণী:নির্বাচন বিষয়শ্রেণী:সরকারি দলিল
ভানুশালী একটি হিন্দু সম্প্রদায়। এদের অধিকাংশই ভারতের গুজরাট রাজ্যের কচ্ছ জেলায় বসবাস করে। কিছু মানুষ সৌরাষ্ট্র অঞ্চল এবং গুজরাটের অন্যান্য অংশেও বসবাস করে। কেউ কেউ মহারাষ্ট্রের থানে এবং মুম্বাই অঞ্চলে চলে গেছে এবং তারা মারাঠি ভাষায় কথা বলে।   ইতিহাস  ভানুশালীরা মূলত কৃষক ও ব্যবসায়ী। কিন্তু তারা নিজেদের ক্ষত্রিয় বংশোদ্ভূত বলে দাবি করে। জ্যোতিন্দ্র জৈন তত্ত্ব দিয়েছিলেন যে ভানুশালীরা তাদের হিংলাজ মাতার পূজার ভিত্তিতে গুজরাটে চলে এসেছিল। তিনি আরও বিশ্বাস করতেন যে লোহানা এবং ভানুশালী দুটি গোষ্ঠীই গুজরাটে তাদের অভিবাসনের আগে সিন্ধু প্রদেশে বসবাস করত।  ভানুশালীরা বর্তমানে তাদের বসবাস অনুযায়ী দুটি উপগোষ্ঠীতে বিভক্ত। কচ্ছী ভানুশালী সম্প্রদায় (কচ্ছ অঞ্চলে এদের পূর্বপুরুষ রয়েছে) এবং হালাই ভানুশালী সম্প্রদায় (হালার (জামনগর) অঞ্চলে এদের পূর্বপুরুষ রয়েছে।Bhanushalis Samaj (2018). "About Bhanushalis Community ".   পেশা  ভানুশালীরা মূলত কৃষিবিদ্যা ও পশুপালন এবং কৃষিব্যবসায়ের সাথে জড়িত।   ধর্ম  ভানুশালীরা তাদের বংশের নাম / উপনাম অনুসারে বিভিন্ন কুলদেবীর পূজা করে। তারা হিন্দু রীতিনীতি ও বিশ্বাস অনুসরণ করে।Urmi Chanda-Vaz (January 20, 2018). "Indian millennials are embracing religious and spiritual tattoos, as indigenous cultures reject them". তারা বীর দাদা যশরাজকেও পূজা করে এবং দাবি করে তিনি তাদের সম্প্রদায়ভুক্ত ছিলেন, একই দাবী, লোহানারাও করে। ভানুশালীরা প্রধানত হিংলাজের উপাসনা করে, যার প্রধান মন্দির, হিংলাজ মাতা মন্দির বেলুচিস্তান অঞ্চলে অবস্থিত, যে অঞ্চলটি তাদের পৈতৃক স্বদেশ।   লোহানা  সিন্ধু প্রদেশে ভানুশালী এবং লোহানা উভয়েরই আদি বাড়ি ছিল। এই অঞ্চলের ইতিহাসেও উভয়ের যোগদান আছে বলে মনে হয়। লোহানাদের মতো ভানুশালীরাও ব্যবসায় জড়িত এবং ব্যবসায়ে তাদের উন্নতি দেখা গেছে। লোহানাদের মতো তারা দাদা যশরাজকে তাদের কুলদেবতা এবং তার ভগ্নী হারকোরকে কুলদেবীরূপে পূজা করে। লোহানা সম্প্রদায়ের মধ্যে অনেক ভানুশালী উপাধিও পাওয়া যায়।  উল্লেখযোগ্য মানুষ    শ্যামজী কৃষ্ণ বর্মা, মান্ডভি কচ্ছের ভানুশালী সম্প্রদায়ের ভারতীয় বিপ্লবী যোদ্ধা।  ওধভরাম, ভানুশালী বংশকে শিক্ষিত করার জন্য পথ প্রদর্শক।  ধ্বনি ভানুশালী, ভারতীয় গায়ক  জয় ভানুশালী, ভারতীয় টেলিভিশন অভিনেতা  কিশোর ভানুশালী, ভারতীয় অভিনেতা এবং কৌতুকাভিনেতা  সিদ্ধার্থ ভানুশালী, ভারতীয় ইউটিউবার  বিনোদ ভানুশালী, প্রতিষ্ঠাতা - ভানুশালী স্টুডিওস লিমিটেড (বিএসএল) এবং হিটজ মিউজিক  ভাবিন ভানুশালী, ভারতীয় অভিনেতা  ডাঃ ধবল জি ভানুসালি, নিউ ইয়র্ক শহরের এমডি চর্মরোগ বিশেষজ্ঞ   তথ্যসূত্র   বিষয়শ্রেণী:গুজরাতের সামাজিক গোষ্ঠী বিষয়শ্রেণী:হিন্দু সমাজ বিষয়শ্রেণী:ভারতীয় জাতি
প্রতিমা বড়ুয়া পাণ্ডে () (৩ অক্টোবর, ১৯৩৫ – ২৭ ডিসেম্বর ২০০২) ছিলেন জনপ্রিয় লোকগীতি গায়িকা। জাতীয় পুরস্কারপ্রাপ্ত প্রতিমা বড়ুয়া পাণ্ডে বিখ্যাত ছিলেন তার অমর গোয়ালপাড়িয়া গান হস্তির কন্যা এবং মোর মাহুত বন্ধুরের জন্য। তিনি ছিলেন প্রকৃতীশচন্দ্র বড়ুয়ার কন্যা এবং দেবদাসখ্যাত চলচ্চিত্র পরিচালক প্রমথেশ বড়ুয়ার ভাইঝি।   শৈশব  প্রতিমা বড়ুয়া ১৯৩৫ সালের ৩ অক্টোবর পশ্চিম আসামের ধুবড়ী জেলার গৌরীপুরের রাজ পরিবারে জন্ম গ্রহণ করেন।তার মাতার নাম মালতীবালা বড়ুয়া। তিনি প্রাথমিক শিক্ষা গ্রহণ করেন কলকাতার গোখলে মেমোরিয়াল গার্লস স্কুলে এবং মাধ্যমিক শিক্ষা গ্রহণ করেন অসমের গৌরীপুর বালিকা বিদ্যালয়ে। তিনি ১৯৫৩ সনে প্রবেশিকা পরীক্ষায় উত্তীর্ণ হন। সাউথ ক্যালকাটা গার্লস কলেজে ভর্তি হলেও লেখাপড়া শেষ করেননি প্রতিমা পাণ্ডে।   জনপ্রিয় গানসমূহ   ও মোর মাহুত বন্ধুরে...  হস্তির কন্যা ...  মইষ চড়ান, মইষাল বন্ধু, ঘাটের উজানে ...  কমলা সুন্দরি নাচে ...  কচুর পাতার পানি যেমন রে/ ও জীবন টলমল টলমল করে ...   পুরস্কারসমূহ  কালজয়ী গোয়ালপাড়ীয়া লোকগীতি জনপ্রিয় করণের জন্যে প্রতিমা বরুয়া পাণ্ডে, ভারতের রাষ্ট্রীয় পদ্মশ্রী এবং সংগীত নাটক একাডেমী পুরস্কার দ্বারা ভূষিত হন।   তথ্যসূত্র    বহিঃসংযোগ   Jyotirmoi Prodhani, Life as lore: the art and time of Pratima Barua Pandey  বিষয়শ্রেণী:আসামের সঙ্গীতশিল্পী বিষয়শ্রেণী:ধুবড়ী জেলার ব্যক্তি বিষয়শ্রেণী:১৯৩৫-এ জন্ম বিষয়শ্রেণী:২০০২-এ মৃত্যু বিষয়শ্রেণী:ভারতীয় লোক গায়িকা বিষয়শ্রেণী:পদ্মশ্রী প্রাপক বিষয়শ্রেণী:গোয়ালপাড়িয়া লোকগীতি বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:ভারতীয় লোক গায়ক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:ভারতীয় রাজকীয় নারী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:পশ্চিমবঙ্গের নারী সঙ্গীতজ্ঞ বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:আসামের নারী সঙ্গীতজ্ঞ
ভজন কৌর (; জন্ম: ২৬ আগস্ট ২০০৫) হলেন একজন ভারতীয় তীরন্দাজ, যিনি ভারতের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  কৌর ভারতের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ভজন কৌর ২০০৫ সালের ২৬শে আগস্ট তারিখে ভারতের হরিয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি এলেনাবাদের নচিকেতন পাবলিক স্কুলে স্কুলে পড়াশোনা করেন। তিনি অলিম্পিক গোল্ড কোয়েস্ট দ্বারা সমর্থিত. তার বাবা ভগবান সিং এবং তার এক ভাই ও এক বোন রয়েছে।  খেলোয়াড়ি জীবন চীনের হ্যাংঝুতে ২০২২ এশিয়ান গেমসে রিকার্ভ ইভেন্টের জন্য তিনি ভারতীয় তীরন্দাজি দলের জন্য নির্বাচিত হন। অঙ্কিতা ভকত এবং সিমরনজিৎ কৌরের সাথে, তিনি ভারতের হয়ে মহিলা দলের রিকার্ভ ইভেন্ট ব্রোঞ্জ পদক জিতেছেন। ভারতীয় ত্রয়ী ব্রোঞ্জ-মেডেল প্লে-অফে ভিয়েতনাম দলকে ৬-২ ফলাফলে পরাজিত করেছিলেন।  অতঃপর আগস্টে, তিনি ভারতীয় রিকার্ভ দলের অংশ ছিলেন যারা ফ্রান্সের প্যারিসে হুন্ডাই আর্চারি বিশ্বকাপে ব্রোঞ্জ জিতেছিলেন। ২০২৩ সালের জুনে, তিনি কলম্বিয়ার মেডেলিনে অনুষ্ঠিত আর্চারি ওয়ার্ল্ড কাপ স্টেজ 3-এ শীর্ষ-10-এ শেষ করেছিলেন। একই বছরের জুলাই মাসে, তিনি লিমেরিকে যুব বিশ্ব চ্যাম্পিয়নশিপে ব্রোঞ্জ জিতেছিলেন। তিনি অনূর্ধ্ব-21 মহিলাদের রিকার্ভ ব্যক্তিগত বিভাগে চাইনিজ তাইপের সু সিন-ইউকে 7-1 (28-25, 27-27, 29-25, 30-26) হারিয়েছেন। এরপূর্বে এপ্রিল মাসে তিনি তুরস্কের আন্টালিয়ায় আর্চারি বিশ্বকাপের সেমিফাইনালে জায়গা করে নেন। ২১শে এপ্রিল কোয়ার্টার ফাইনালে, ভজন শীর্ষ বাছাই আলজেন্দ্র ভ্যালেন্সিয়াকে 6-5-এ পরাজিত করেন।  কৌর ভারতের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২৫টি ১০ পয়েন্ট অর্জন করে সর্বমোট ৬৫৯ পয়েন্ট নিয়ে তিনি ২২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪৩তম স্থান অধিকারী ইন্দোনেশিয়ার সিফা নুরাফিফাহ কামালের মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি অঙ্কিতা ভকত এবং দীপিকা কুমারীর সাথে ভারতীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৩টি ১০ পয়েন্ট অর্জন করে সর্বমোট ১৯৮৩ পয়েন্ট নিয়ে ৪র্থ স্থান অধিকার করেছিল। অতঃপর কোয়ার্টার-ফাইনালে তারা নেদারল্যান্ডসের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় মহিলা তীরন্দাজ বিষয়শ্রেণী:ভারতের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:তীরন্দাজীতে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:হরিয়ানার নারী ক্রীড়াবিদ
খায়রুল এনাম বাংলাদেশের লক্ষ্মীপুর জেলার রাজনীতিবিদ, আইনজীবী ও লক্ষ্মীপুর-৩ আসনের সাবেক সংসদ সদস্য।   প্রাথমিক জীবন  খায়রুল এনাম লক্ষ্মীপুর জেলায় জন্মগ্রহণ করেন।   রাজনৈতিক জীবন  খায়রুল এনাম ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৩  আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনেও তিনি বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৩  আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:লক্ষ্মীপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:লক্ষ্মীপুর জেলার ব্যক্তি